Liste over Norges utenriksministre

**Norges utenriksminister** er medlem av Norges regjering og sjef for Utenriksdepartementet. Sammen med Norges statsminister er utenriksministeren den eneste av regjeringsmedlemmene som er utnevnt som minister, de andre medlemmene er utnevnt som statsråder. Det er likevel fast praksis å omtale også statsråder som ministre.

## Historie
Vedtaket om å opprette Utenriksdepartementet ble gjort 7. juni, og departementet trådte i kraft 15. juni 1905. Jørgen Løvland ble landets første utenriksminister. Norge kunne likevel ikke sende ut diplomater, eller på andre måter opptre som en utenrikspolitisk aktør, før landet var anerkjent internasjonalt som en selvstendig stat. Anerkjennelsen avhang på sin side av en formell og reell sanksjon fra Kong Oscar. Inntil denne kom 26. oktober 1905 skulle norske utenriksinteresser fortsatt ivaretas av svenske ambassader og konsulat.

Arbeidet for en egen norsk utenriksrepresentasjon (''Konsulatsaken'') var en av de avgjørende konfliktene mellom Norge og Sverige i unionens siste år. Historikere er imidlertid uenige om hvorvidt dette i seg selv var en viktig sak for norske politikere, eller om det ble brukt som påskudd i arbeidet for en oppløsning av unionen.

Utenriksdepartementet, forkortet UD, behandler saker vedrørende Norges forhold til fremmede makter, internasjonale organisasjoner, utenrikshandel, kulturelt samkvem med utlandet og Norges forhold til utviklingslandene. Departementet har siden opprettelsen hatt sine kontorer i Victoria terrasse. Staten kjøpte bygget i 1913. Kvartalets nyeste del, mot 7. juni-plassen, ble bygget i 1963.

Utenriksminister Løvland formulerte 28. oktober 1905 det første norske utenrikspolitiske manifest, av og til kalt *Løvland-doktrinen*:
:«*Oppgaven må være å holde oss utenfor deltagelse i de kombinasjoner og allianser som kan dra oss inn i krigseventyr med noen av de europeiske krigerstater*»

Halvard Lange er den lengstsittende utenriksminister, fra 1946 til 1965, gjennom fire regjeringer, fulgt av Knut Frydenlunds ni år i fire regjeringer. Den i ettertid lite påaktede Nils Claus Ihlen satt i syv år, fra 1913 til 1920. Arbeiderpartiets *utenrikspolitiske troika* Knut Frydenlund, Thorvald Stoltenberg og Johan Jørgen Holst etterfulgte hverandre som ministre fra 1974 til 1994, avbrutt av to borgerlige regjeringer. Utenriksministeren har i det meste av tiden siden 1905 vært statsministerens stedfortreder. Siden 1985 har flere statsministre i koalisjonsregjeringer latt statsråder som er partiledere rangere foran utenriksministeren.

## Liste over norske utenriksministre
Liste over Norges utenriksministre omfatter alle norske utenriksministre siden Utenriksdepartementet ble opprettet i 1905, i forbindelse med Norges løsrivelse fra unionen med Sverige.

## Portretter

|Jørgen Løvland, minister 1905–1908
Fil:Lie Litvinov Wallace.jpg|Trygve Lie (t.v.), minister 1940–46
Fil:Thorvald stoltenberg.jpg|Thorvald Stoltenberg, minister 1987–89 og 1990–93 
Fil:KjellMagneBondevik.JPG|Kjell Magne Bondevik, minister 1989–90
Fil:Knut Vollebæk.JPG|Knut Vollebæk, minister 1997–2000
Fil:Jonas Gahr Støre Ap Utenriksminister 20051017.jpg|Jonas Gahr Støre, minister 2005–2012
Fil:Børge Brende at the World Economic Forum on Africa 2008.jpg|Børge Brende, minister 2013–2017
Fil:Ine Marie Eriksen Søreide - 2013-08-10 at 12-28-52 (cropped).jpg|Ine Marie Eriksen Søreide, minister 2017–2021


## Fotnoter


## Referanser